รัฐบาลไทย-ข่าวทำเนียบรัฐบาล-ผลการประชุมคณะกรรมการเตรียมการปฏิรูปประเทศ (คตปท.) ครั้งที่ 2/2560 การปฏิรูปการบริหารจัด การภาครัฐ (Administrative Reform)
วันจันทร์ที่ 11 กันยายน 2560
ผลการประชุมคณะกรรมการเตรียมการปฏิรูปประเทศ (คตปท.) ครั้งที่ 2/2560 การปฏิรูปการบริหารจัด การภาครัฐ (Administrative Reform)
ผลการประชุมคณะกรรมการเตรียมการปฏิรูปประเทศ (คตปท.) ครั้งที่ 2/2560 การปฏิรูปการบริหารจัดการ ภาครัฐ (Administrative Reform)
วันที่ 12 กรกฎาคม 2560 เวลา 09.30 น. ณ ตึกสันติไมตรี (หลังใน) ทําเนียบรัฐบาล พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะกรรมการเตรียมการปฏิรูปประเทศ ครั้งที่ 2/2560 โดยมี พลเอก ธนะศักดิ์ ปฏิมาประกร รองนายกรัฐมนตรี พลเรือเอก ณรงค์ พิพัฒนาศัย รองนายกรัฐมนตรี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ร้อยเอก ทินพันธุ์ นาคะตะ ประธานสภาขับเคลื่อนการปฏิรูปประเทศ และผู้ที่เกี่ยวข้อง เข้าร่วมการประชุม
การประชุมคณะกรรมการเตรียมการปฏิรูปประเทศ (คตปท.) ครั้งที่ 2/2560 ได้มีการพิจารณาและรับทราบการรายงานผลการดําเนินงานด้านการปฏิรูปกฎหมาย ด้านการปฏิรูประบบราชการ ด้านการปฏิรูปเชิงระบบและโครงสร้าง และด้านการปฏิรูปเชิงพื้นที่ สรุปสาระสําคัญดังนี้
การปฏิรูปการบริหารจัดการภาครัฐ (Administrative Reform) สํานักงาน ก.พ.ร. และสํานักงาน ก.พ. ได้นําเสนอการปฏิรูประบบการบริหารราชการแผ่นดิน สรุปได้ดังนี้
1 การยกระดับคุณภาพการให้บริการประชาชน (Public Service Quality Enhancement) โดยได้มีการดําเนินการ ดังนี้
1) ดําเนินการตามพระราชบัญญัติการอํานวยความสะดวกในการพิจารณาอนุญาตของทางราชการ พ.ศ. 2558 ซึ่งได้มีการจัดทําคู่มือ/กระบวนงาน รวมทั้งสิ้น 5,724 คู่มือ โดยมีคู่มือย่อย (ตามหน่วยงาน) 727,007 คู่มือ และได้มีการปรับปรุงประสิทธิภาพงานบริการภาครัฐ 5 ด้าน ได้แก่ ผลิตภัณฑ์สุขภาพ ยกเลิกแบบฟอร์ม ตม.6 สําหรับคนไทย ใบอนุญาตด้านการเกษตร จดทะเบียนที่ดิน และขั้นตอนคําขอด้านทรัพย์สินทางปัญญา
2) การพัฒนาขีดความสามารถของระบบ Digital Service โดยนํา ความต้องการของผู้รับบริการมาพัฒนา 5 ระบบ ได้แก่ Smart Quiz, Smart Form, Smart Doc, Smart Tracker และ Smart License
3)  Doing Business Portal เป็นการปฏิรูประบบการให้บริการประชาชน ซึ่งในช่วงที่ผ่านมาธนาคารโลกได้ยืนยันผลการปฏิรูป (Reform Update Memo-Doing Business 2018) ของประเทศไทยแล้วรวม 4 ด้าน และมีแผนดําเนินการระยะเร่งด่วน โดยจะพัฒนาระบบการยื่นคําขอแบบ บูรณาการ (Single Forms) จุดเดียวในกระบวนการเริ่มต้นธุรกิจแล้วเสร็จ ครอบคลุม 20 ใบอนุญาต ภายในเดือนกันยายน 2560
2 การปฏิรูปกฎหมาย (Regulatory Reform) เป็นหลักการเดียวกันกับที่คณะกรรมการที่ปรึกษาเพื่อกํากับการปฏิรูปกฎหมายเสนอ โดยจะดําเนินการยกเลิกกฎหมายที่ไม่จําเป็น ปรับปรุงกฎหมายให้ทันสมัยและพัฒนากฎหมายให้ทันโลก โดยคาดว่าจะมีผลสัมฤทธิ์ภายใน 6 เดือน ได้แก่ ปรับปรุงกฎหมาย/กฎระเบียบในการทํามาหากิน/ใช้ชีวิตของประชาชน ปรับปรุงกฎหมายเกี่ยวกับใบอนุญาต และติดตามการพิจารณากฎหมายที่สําคัญต่อการปฏิรูปและยุทธศาสตร์ชาติ
3 การปฏิรูประบบตัวชี้วัดผลสัมฤทธิ์ (Public Performance Management) โดยการพัฒนาตัวชี้วัดยึดโยงยุทธศาสตร์ชาติ พัฒนาตัวชี้วัดโดยมีองค์ประกอบการประเมิน 5 ด้าน ได้แก่ Function Base, Agenda Base, Area Base, Innovation Base และ Potential Base และระบบการให้รางวัลตามผลงาน
4 การปฏิรูปเพื่อปรับเปลี่ยนสู่รัฐบาลที่คล่องตัว (Agile Government Transformation) โดยยกเลิกภารกิจที่ไม่จําเป็น/โอนถ่ายภารกิจ บูรณาการทํางานภายใต้กรอบประชารัฐ จัดตั้งหน่วยงานรัฐตามภารกิจแบบ “ตั้งง่าย/ยุบง่าย” (Adhocracy) กําหนดอัตรากําลังที่เหมาะสมตามภารกิจ และมีระบบการไหลเวียนกําลังคนข้ามหน่วยงาน โดยได้กําหนดแผนการดําเนินงาน เดือน ส.ค. 2560 – เม.ย. 2561 (ระยะเวลา 9 เดือน) ดังนี้
- เดือน ส.ค.- พ.ย. 2560 (ระยะเวลา 4 เดือน) แต่ละส่วนราชการทํา Transformation Plan เสร็จ
- เดือน ธ.ค. 2560 - ม.ค. 2561 (ระยะเวลา 2 เดือน) สํานักงาน ก.พ.ร. ตรวจแผน และเสนอ ครม. เห็นชอบ
- เดือน ก.พ. - เม.ย. 2561 (ระยะเวลา 3 เดือน) กระทรวงจัดทํารายละเอียดสําหรับการนําไปปฏิบัติ และเริ่มดําเนินการได้ตั้งแต่เดือนที่ 10 เป็นต้นไป
5 การปฏิรูปการบริหารจัดการกําลังคนภาครัฐ (Public Manpower Management) ซึ่งมีแนวทางการปฏิรูปกําลังคนภาครัฐ ดังนี้
1) ปรับขนาดกําลังคนให้สอดคล้องกับความจําเป็นในการบริการสาธารณะที่สําคัญและขับเคลื่อนขีดความสามารถในการแข่งขันของประเทศ (Right Sizing) โดยการสร้าง กลไกควบคุมอัตรากําลัง วางแผนกําลังคน นําเทคโนโลยีดิจิทัลมาใช้ ทบทวนการจัดอัตรากําลังทั้งสายสนับสนุนและสายยุทธศาสตร์ให้เหมาะสม
2) พัฒนาทักษะและสมรรถนะเพื่อสร้างความพร้อมเชิงกลยุทธ์ ให้กับกําลังคนภาครัฐ (Developing Readiness) โดยการปรับเปลี่ยนหลักคิดการยกระดับทักษะ/ปลูกฝังวัฒนธรรม/ให้บริการประชาชน และมีระบบการคัดกรองบุคลากรที่ไม่มีประสิทธิภาพให้ออกจากระบบ
3) สร้างความยืดหยุ่นและลดกฎระเบียบด้านการบริหารบุคคล (Deregulating) เพื่อดึงดูดและรักษากําลังคนคุณภาพ โดยการปรับปรุงระบบการสรรหาคัดเลือก ระบบค่าตอบแทน และสิทธิประโยชน์ สร้างแรงจูงใจและระบบพัฒนางานที่เน้นผลสัมฤทธิ์
6 การปฏิรูปงบประมาณและการจัดซื้อจัดจ้างภาครัฐ (Budgeting & Procurement Reform) โดยการปรับเปลี่ยนสู่ระบบงบประมาณที่เน้นภารกิจและพื้นที่ การลงทุนในลักษณะ PPP และปฏิรูประบบการจัดซื้อจัดจ้าง และจัดทํากฎหมายลูกตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 ให้แล้วเสร็จภายใน 180 วัน
7 การปรับเปลี่ยนสู่รัฐบาลดิจิทัล (Digital Government Transformation) เชื่อมโยงข้อมูลระหว่างหน่วยงาน ปรับระบบการทํางานให้ใช้ดิจิทัลมากขึ้น ปรับเปลี่ยนกระบวนการทํางานภายใน/ ข้ามหน่วยงาน การบูรณาการฐานข้อมูลภาครัฐ และเข้าถึงข้อมูลสารสนเทศภาครัฐ
ความเห็นของที่ประชุม
1. คู่มือกระบวนงานย่อย มีจํานวนมากถึง 727,007 คู่มือ ทั้งนี้ เนื่องจากการนับกระบวนงานขององค์กรปกครองส่วนท้องถิ่น ซึ่งเป็นกระบวนงานเดียวกัน ดังนั้น จึงควรต้องพิจารณาปรับลดลง เพื่ออํานวยความสะดวกให้แก่ประชาชนได้มากขึ้น โดยเห็นควรให้ ก.พ.ร. ร่วมกับ มท. ปรับคู่มือกระบวนงานย่อย
2. ขอให้ ก.พ.ร. เร่งรัดการบังคับใช้ พ.ร.บ.การอํานวยความสะดวกในการพิจารณาอนุญาตของทางราชการให้ประชาชนได้รับประโยชน์สูงสุด และเร่งรัดพิจารณากระบวนงาน/คู่มือของแต่ละหน่วยงานให้แล้วเสร็จโดยเร็ว ทั้งนี้ ก.พ.ร. ชี้แจงว่าขณะนี้ได้ดําเนินการพิจารณากระบวนงาน/คู่มือเสร็จสิ้น ทุกหน่วยงานแล้ว ขณะนี้ อยู่ระหว่างนําข้อมูลเข้าสู่ระบบคอมพิวเตอร์และปรับปรุงแก้ไขรูปแบบกระบวนงาน/คู่มือของแต่ละหน่วยงาน
3. ควรให้มีการติดตามประเมินผลการดําเนินงานของส่วนราชการตาม พรบ.การอํานวยความสะดวกฯ
มติที่ประชุม เห็นชอบแนวทางการปฏิรูประบบการบริหารราชการแผ่นดินตามที่สํานักงาน ก.พ.ร. เสนอ